נטלי פורטמן

נטלי פורטמן (באנגלית: Natalie Portman; נולדה בשם נטע-לי הֵרְשְׁלַג; ב-9 ביוני 1981) היא שחקנית, במאית ומפיקת קולנוע אמריקאית-ישראלית.

פורטמן התפרסמה לראשונה בשנת 1994, כששיחקה לצד ז'אן רנו בסרט "לאון". מאז שיחקה בעשרות סרטים, בהם בטרילוגיית "מלחמת הכוכבים", "קרוב יותר", "ונדטה" ו"ברבור שחור". בשנת 2005 הייתה מועמדת לפרס אוסקר וזכתה בפרס גלובוס הזהב עבור תפקידה בסרט "קרוב יותר". בשנת 2011 זכתה בפרס אוסקר לשחקנית הטובה ביותר, בפרס גלובוס הזהב, בפרס גילדת שחקני המסך ובפרס באפט"א, עבור תפקידה בסרט "ברבור שחור". בשנת 2016 הייתה מועמדת בשלישית לפרס אוסקר, לפרס גלובוס הזהב ולפרס באפט"א עבור תפקידה בתור ג'קלין קנדי-אונאסיס בסרט "ג'קי".

== ביוגרפיה ==
נטע-לי הרשלג נולדה בירושלים, ישראל. אביה, אבנר הרשלג, הוא רופא ישראלי המתמחה בפוריות. אמה, שלי סטיבנס (לבית אדלשטיין) נולדה בארצות הברית להורים ילידי ארצות הברית שהגיעו ממשפחות יהודיות מאוסטריה, מליטא ומפולין. סביה מצד אביה הם מניה (לבית פורטמן) וצבי יהודה הרשלג, והם עלו לארץ ישראל מרומניה ומפולין, בהתאמה. בגיל 4, עברה משפחתה להתגורר בארצות הברית. התחנכה במסגרות יהודיות פלורליסטיות וקונסרבטיביות:<ref name="salempress"></ref><ref name="newsday02-26-11"></ref><ref>[http://www.eduinreview.com/blog/2010/11/natalie-portmans-education-background/ "Natalie Portman's Education Background"] , EDUInReview.com. Retrieved December 27, 2010.</ref> תחילה כשהתגוררו בוושינגטון, בשנת 1988 עברו לקונטיקט, וב-1990 כשעברו להתגורר בלונג איילנד, סיוסט שבניו יורק. כל זאת בשל עיסוקיו של אביה. דוברת עברית. "פורטמן" הוא שם הנעורים של סבתה מצד אביה, והיא אימצה אותו כשם הבמה שלה על מנת לשמור על פרטיותה.

כשהייתה פורטמן בת 11 גילתה אותה סוכנת של רבלון בפיצרייה. היא התעניינה בה כדוגמנית.

לפורטמן תואר ראשון בפסיכולוגיה מטעם אוניברסיטת הרווארד, שם שימשה כעוזרת מחקר של פרופ' אלן דרשוביץ, ובין השאר סייעה לו, כעוזרת מחקר, בכתיבת ספרו "ישראל - כתב הגנה". כתלמידה מחוננת נכללה ברשימת אינטל של המעקב אחרי כישרונות מדעיים. כשהייתה סטודנטית אף פרסמה כתבת מחאה נגד טור בעיתון הסטודנטים "הרווארד קרימסון" שמתח ביקורת על מדיניות ישראל כלפי הפלסטינים. בהמשך, פורטמן למדה כחצי שנה באוניברסיטה העברית בירושלים, במסגרת תוכנית חילופי הסטודנטים של הרווארד. במהלך לימודיה האקדמאיים, השתתפה בכתיבת שני מאמרים מדעיים, ואחד מהם זיכה אותה במספר ארדש-בייקון 7. פורטמן גם הייתה מרצה אורחת באוניברסיטת קולומביה, בנושאים של טרור ומלחמה בטרור בעקבות סרטה "ונדטה".

== קריירה ==
ונדטה", 2006]]
אחרי שהוצגה לסוכני שחקנים, היא קנתה את שמה בסרט הצרפתי דובר-האנגלית "לאון", בו היא משחקת את מטילדה תלמידתו הצעירה של מתנקש מבוגר בשם לאון. הצלחתה של פורטמן נמשכה בסרטיה הבאים, "בחורות יפות" ו"כולם אומרים אני אוהב אותך", שבו גילמה תפקיד משנה. פורטמן הצעירה הזניקה אף יותר את הפרסום שלה כשכיכבה בתפקיד פאדמה אמידאלה, בסרטי הטרילוגיה המקדימה של "מלחמת הכוכבים" (1999, 2002 ו-2005).

בהמשך ב-2005 שבה לישראל לצילומי הסרט הישראלי "אזור חופשי", בו כיכבה לצידה של חנה לסלאו ובבימויו של עמוס גיתאי. באותה שנה זכתה לתשבחות בעולם על המשחק שלה בסרט קרוב יותר וזכתה בפרס גלובוס הזהב ומועמדויות רבות לפרסים, כולל לפרס האוסקר. מלבד עיסוקה במשחק, פורטמן החלה לעסוק בבימוי. ב-2008 ביימה סרט קצר בשם "חווה".

בינואר 2011 קיבלה את פרס שחקנית השנה בטקס פרסי המבקרים, על תפקידה בסרט "ברבור שחור". לאחר מכן זכתה על תפקידה בסרט גם בפרס גלובוס הזהב, וב-27 בפברואר 2011 זכתה על תפקידה בפרס אוסקר לשחקנית הטובה ביותר. בנוסף זכתה גם בפרס גילדת שחקני המסך ובפרס באפט"א של האקדמיה הבריטית לאומנויות הקולנוע והטלוויזיה.

בשנת 2011 כיכבה פורטמן בסרט הקומדיה הרומנטי "קשר לא מחייב", לצד אשטון קוטצ'ר. בהמשך של 2011 שיחקה בתור הדמות הנשית המרכזית בסרט אודות גיבור-העל של מארוול קומיקס "תור", ג'יין. בשנת 2013, שבה לתפקידה בסרט ההמשך, "תור: העולם האפל".

ב-2015 השלימה את יצירת הסרט דובר-העברית "סיפור על אהבה וחושך" שבו היא מביימת ומשחקת את אמו של עמוס עוז, מחבר הספר באותו השם, כל-זאת לאחר שרכשה את הזכויות על הסיפור עוד ב-2007.

ב-2016 יצא הסרט "ג׳קי" בכיכובה של פורטמן, בו היא מגלמת את אשתו של נשיא ארצות הברית ג׳ון פ. קנדי, ג'קלין קנדי-אונאסיס. פורטמן קיבלה תשבחות על משחקה בסרט, זכתה בפרס זוכי המבקרים כשחקנית הדרמה הטובה ביותר, מועמדת לפרס גלובוס הזהב השלישי שלה, ומועמדות לפרס אוסקר לשחקנית הטובה ביותר.

ב-20 במרץ 2017 פורסם וידאו קליפ לשיר "My Willing Heart" של הזמר הבריטי ג'יימס בלייק בו פורטמן כיכבה ימים ספורים לפני שילדה את בתה, עמליה. באותו החודש יצא הסרט "שיר לשיר", דרמה רומנטית של הבמאי טרנס מאליק, בו שיחקה פורטמן לצד ראיין גוסלינג, מייקל פסבנדר ורוני מארה, הסרט צולם בשנת 2011.

בנוסף פורסם ב-2017 כי פורטמן תעשה הופעת בכורה במסך הקטן ותככב במיני-סדרה "כולנו יוצאים מגדרנו" (We Are All Completely Beside Ourselves) המבוסס על רב המכר של קארן ג'וי פאולר באותו שם, והיא תשחק בתפקיד הראשי ברשת HBO.

בשנת 2018 כיכבה בסרט המדע-בדיוני "העולם שאחרי: הכחדה" מבית נטפליקס, לצד ג'ניפר ג'ייסון לי. באותה שנה שיחקה בסרט הדרמה המוזיקלי "ווקס לוקס"<small>(אנ')</small> שלקח חלק בפסטיבל ונציה. באותה שנה שיחקה בסרט הדרמה "מותו וחייו של ג'ון פ' דונובן"<small>(אנ')</small> לצד קיט הרינגטון, ג'סיקה צ'סטיין וסוזן סרנדון, שיצא לאקרנים ב-2018.

בשנת 2022 לוהקה לתפקיד ראשי במיני סדרת הטלוויזיה האישה באגם. פורטמן משמשת גם כמפיקה בסדרה.<ref></ref><ref name=":0"></ref>

==חיים אישיים==
בדצמבר 2010 נודע כי היא בהיריון ומאורסת לכוריאוגרף יליד צרפת, בנז'מין מילפייה , אותו הכירה כשעבדו על סט הסרט "ברבור שחור". ב-14 ביוני 2011 ילדה את בנם הבכור המשותף, ובאוגוסט 2012 הם התחתנו בטקס יהודי בביג סור, קליפורניה. בינואר 2014 נחשף שמילפייה נמצא בתהליכי גיור בהשראת פורטמן. במרץ 2017 נולדה להם בת. באוגוסט 2023, פורסם בתקשורת על כך שהיא נפרדה מבעלה.<ref></ref>

==דעותיה==
פורטמן צמחונית מאז גיל 8, וטבעונית משנת 2011, כשהייתה בהריון עם בנה הראשון, וכן פעילה לזכויות בעלי חיים.

פורטמן תמכה במסעי הבחירות של מועמדי המפלגה הדמוקרטית לנשיאות ארצות הברית, כגון ג'ון קרי וברק אובמה. היא אקטיביסטית בין השאר גם בארגון נשים לתמיכה באפריקה.

בשנת 2006 יזמה פורטמן ביחד עם הפדרציה היהודית ערב התרמה, במטרה לאסוף תרומות למען ישראל ובעיקר כדי לשקם את הצפון לאחר מלחמת לבנון השנייה.

בנובמבר 2017 הוכרזה פורטמן ככלת פרס בראשית לשנת 2018. אולם באפריל 2018 הודיעו נציגיה של פורטמן כי: "האירועים האחרונים בישראל באותה עת (ההפגנות בגבול עזה נגד ישראל, במהלכם נהרגו מספר פלסטינים) מטרידים מאוד את גב' פורטמן והיא אינה מרגישה בנוח להשתתף באירועים ציבוריים בישראל". לאחר מכן הבהירה פורטמן שהיא לא מחרימה את מדינת ישראל, אלא אינה מעוניינת להופיע כמי שתומכת בראש ממשלת ישראל בנימין נתניהו ובמדיניות שלו, כשהוא אמור לנאום בטקס הענקת הפרס. בעקבות כך, בוטלה הענקת הפרס לפורטמן, וסכום הפרס הועבר ישירות מקרן פרס בראשית לארגוני זכויות נשים. בדצמבר 2018, בריאיון לעיתון ערבי נשאלה על חוק יסוד: ישראל – מדינת הלאום של העם היהודי (מוכר גם כ"חוק הלאום") שהועבר בכנסת ישראל, שלטענתה של פורטמן הוא "חוק גזעני".

==פילמוגרפיה==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|1994
|לאון
|מתילדה לאנדו
|
|-
|1995
|היט
|לורן גוסטפסון
|
|-
| rowspan="3" |1996
|בחורות יפות
|מרטי
|
|-
|כולם אומרים אני אוהב אותך <small>(אנ')</small>
|לורה דנדרידג'
|
|-
|הפלישה ממאדים
|טאפי דייל
|
|-
| rowspan="2" |1999
|מלחמת הכוכבים - פרק 1: אימת הפנטום
|פאדמה אמידאלה
|
|-
|בכל מקום אחר <small>(אנ')</small>
|אן אוגוסט
|
|-
|2000
|מפתח הלב <small>(אנ')</small>
|נובלי
|
|-
|2001
|זולנדר
|עצמה
|
|-
|2002
|מלחמת הכוכבים - פרק 2: מתקפת המשובטים
|פאדמה אמידאלה
|
* מועמדת פרס סאטורן לשחקנית הטובה ביותר בסרט <small>(2003)</small>
|-
|2003
|קולד מאונטן
|שרה
|
|-
| rowspan="2" |2004
|גארדן סטייט <small>(אנ')</small>
|סמנת'ה "סאם"
|
* מועמדת פרס סטלייט לשחקנית הטובה ביותר בסרט קולנוע <small>(2005)</small>
|-
|קרוב יותר
|אליס איירס / גיין ג'ונס
|
* פרס גלובוס הזהב לשחקנית המשנה הטובה ביותר - סרט קולנוע <small>(2004)</small>
* מועמדת פרס אוסקר לשחקנית המשנה הטובה ביותר <small>(2005)</small>
* מועמדת פרס באפט"א לשחקנית הטובה ביותר בתפקיד משנה <small>(2004)</small>
* מועמדת פרס סטלייט לשחקנית המשנה הטובה ביותר בסרט קולנוע <small>(2005)</small>
|-
| rowspan="4" |2005
|Domino One
|דומיניק בלאמי
|
|-
|מלחמת הכוכבים - פרק 3: נקמת הסית'
|פאדמה אמידאלה
|
*
|-
|אזור חופשי
|רבקה
|
|-
|ונדטה
|איווי המונד (אנ')
|
* פרס סאטורן לשחקנית הטובה ביותר בסרט <small>(2006)</small>
|-
| rowspan="2" |2006
|פריז, אני אוהב אותך <small>(אנ')</small>
|פרנסין
|
|-
|הרוחות של גויה <small>(אנ')</small>
|אינס בילבאטוה / אליסיה
|
|-
| rowspan="4" |2007
|לילות בלוברי <small>(אנ')</small>
|לזלי
|
|-
|מלון שבלייה <small>(אנ')</small>
| rowspan="2" |רט
|סרט קצר
|-
|רכבת לדארג'ילינג
|
|-
|חנות הפלאים <small>(אנ')</small>
|מולי מהאוני
|
|-
| rowspan="2" |2008
|בת בולין האחרת
|אן בולין
|
|-
|אוהב אותך, ניו יורק
|רבקה מלון
|גם במאית ותסריטאית
|-
| rowspan="2" |2009
|האישה האחרת <small>(אנ')</small>
|אמיליה גרינליף
|גם מפיקה בפועל
|-
|אחים
|גרייס קאהיל
|
* מועמדת פרס סאטורן לשחקנית הטובה ביותר בסרט <small>(2009)</small>
|-
| rowspan="3" |2010
|זרוק <small>(אנ')</small>
|ניקול
|גם מפיקה
|-
|ברבור שחור
|נינה סיירס
|
* זוכת פרס אוסקר לשחקנית הטובה ביותר <small>(2011)</small>
* זוכת פרס באפט"א לשחקנית הטובה ביותר בתפקיד ראשי <small>(2010)</small>
* זוכת פרס גלובוס הזהב לשחקנית הטובה ביותר - סרט דרמה <small>(2010)</small>
* זוכת פרס אינדפנדנט ספיריט לשחקנית הטובה ביותר <small>(אנ')</small> <small>(2010)</small>
* זוכת פרס גילדת שחקני המסך להופעה הטובה ביותר של שחקנית בתפקיד ראשי בסרט קולנוע <small>(2010)</small>
* זוכת פרס סאטורן לשחקנית הטובה ביותר בסרט <small>(2010)</small>
* מועמדת פרס סטלייט לשחקנית הטובה ביותר בסרט קולנוע <small>(2010)</small>
|-
|אני עוד פה <small>(אנ')</small>
|עצמה
|
|-
| rowspan="3" |2011
|קשר לא מחייב
|אמה קורצמן
|גם מפיקה בפועל
*
|-
|הוד מעלתך <small>(אנ')</small>
|איזבל
|
|-
|תור
| rowspan="2" |ג'יין פוסטר
|
|-
|2013
|תור: העולם האפל
|
*
|-
| rowspan="5" |2015
|The Seventh Fire
|
----
|סרט דוקומנטרי; מפיקה
|-
|אביר הגביעים <small>(אנ')</small>
|אליזבת'
|
|-
|סיפור על אהבה וחושך
|פניה קלוזנר
|גם במאית, תסריטאית ומפיקה
* מועמדת פרס מצלמת הזהב בפסטיבל הקולנוע בקאן <small>(2015)</small>
|-
|לג'יין יש אקדח <small>(אנ')</small>
|ג'יין האמונד
|גם מפיקה
|-
|The Heyday of the Insensitive Bastards
|לורה
|
|-
| rowspan="3" |2016
|גאווה ודעה קדומה וזומבים
|
----
|מפיקה
|-
|ג'קי
|ג'קלין קנדי-אונאסיס
|
* מועמדת פרס אוסקר לשחקנית הטובה ביותר (2016)
* מועמדת פרס באפט"א לשחקנית הטובה ביותר בתפקיד ראשי (2016)
* מועמדת פרס גלובוס הזהב לשחקנית הטובה ביותר - סרט דרמה (2016)
* מועמדת פרס האקדמיה הבינלאומית האוסטרלית לאמנויות הקולנוע והטלוויזיה לשחקנית הטובה ביותר (2017)
* מועמדת פרס אינדפנדנט ספיריט לשחקנית הטובה ביותר <small>(אנ') (2016)</small>
* מועמדת פרס גילדת שחקני המסך להופעה הטובה ביותר של שחקנית בתפקיד ראשי בסרט קולנוע (2017)
* מועמדת פרס סטלייט לשחקנית הטובה ביותר בסרט קולנוע (2016)
|-
|פלנטריום <small>(אנ')</small>
|לורה בארלו
|
|-
|2017
|משיר לשיר <small>(אנ')</small>
|רונדה
|
|-
| rowspan="3" |2018
|העולם שאחרי: הכחדה <small>(אנ')</small>
|לנה
|
|-
|ווקס לוקס <small>(אנ')</small>
|סלסטה מונטגומרי
|גם מפיקה בפועל
|-
|מותו וחייו של ג'ון פ' דונובן <small>(אנ')</small>
|סם טרנר
|
|-
|2019
|לוסי בשמיים <small>(אנ')</small>
|לוסי קולה
|
|-
|2022
|תור: אהבה ורעם
|ג'יין פוסטר
|
*
|-
|2023
|הצצה ליחסים
|אליזבת' ברי
|
* מועמדת פרס אינדפנדנט ספיריט לשחקנית הטובה ביותר <small>(אנ') (2023)</small>
* מועמדת פרס גלובוס הזהב לשחקנית הטובה ביותר - סרט קומדיה או מוזיקלי <small>(2024)</small>
* מועמדת פרס בחירת הקהל להופעה הקולנועית של השנה <small>(2024)</small>
* מועמדת פרס אינדפנדנט ספיריט להופעה הראשית הטובה ביותר <small>(2024)<ref></ref></small>
* מועמדת פרס סטלייט לשחקנית הטובה ביותר בסרט קולנוע - דרמה <small>(2024)</small>
|}

פורטמן אוחזת בפסלון שלה ב[[טקס פרסי אוסקר ה-83, 2011]]

===טלוויזיה===
{| class="wikitable"
|+
!שנה
!סדרה
!תפקיד
!הערות
|-
|2007, 2012
|משפחת סימפסון
|דארסי
|דיבוב; 2 פרקים
|-
|2017
|אנג'י טרייבקה
|כריסטינה קראפט
|פרק: "This Sounds Unbelievable, But CSI: Miami Did It"
|-
| rowspan="2" |2021
|מה אם...?
|ג'יין פוסטר
|דיבוב; פרק: "What If... Thor Were an Only Child?"
|-
|בלואי
|קריינית
|דיבוב; פרק: "Whale Watching"
|-
|TBA
|האישה באגם
|מאדי שוורץ
|מיני-סדרה עתידית של אפל TV פלוס
גם מפיקה בפועל
|}

==קישורים חיצוניים==

* 
* 
* 
* 
* 
* 
* 
* 
* 
* 
* 
* 
* אנדרו פולבר, [http://www.theguardian.com/film/2015/may/24/natalie-portman-interview-tale-of-love-and-darkness נטלי פורטמן מדברת על ישראל, סקסיזם בהוליווד ולהיות 'הבוסית' (אנגלית)], הגרדיאן, 24 במאי 2015
* 
* 
* 
* 

== הערות שוליים ==

קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות תיאטרון יהודיות אמריקאיות
קטגוריה:שחקניות ילדות אמריקאיות
קטגוריה:דוגמניות יהודיות
קטגוריה:דוגמניות אמריקאיות
קטגוריה:במאיות קולנוע יהודיות אמריקאיות
קטגוריה:מפיקות קולנוע יהודיות אמריקאיות
קטגוריה:זוכי אוסקר: השחקנית הטובה
קטגוריה:זוכי אוסקר: השחקן הטוב
קטגוריה:ישראלים זוכי פרס אוסקר
קטגוריה:ישראליות זוכות פרסים בין-לאומיים
קטגוריה:זוכי פרס גילדת שחקני המסך - שחקנים
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:פעילות זכויות בעלי חיים אמריקאיות
קטגוריה:פעילי זכויות בעלי חיים אמריקאים
קטגוריה:פמיניסטיות יהודיות אמריקאיות
קטגוריה:אתאיסטים יהודים
קטגוריה:אתאיסטיות אמריקאיות
קטגוריה:טבעוניות יהודיות
קטגוריה:טבעוניות אמריקאיות
קטגוריה:טבעונים אמריקאים
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:זוכי פרס גלובוס הזהב: קולנוע: שחקנית ראשית בדרמה
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי פרס באפט"א: אישים
קטגוריה:זוכי פרס בראשית
קטגוריה:זוכי פרס בחירת הנוער
קטגוריה:אמריקאיות ממוצא ישראלי
קטגוריה:מלחמת הכוכבים: שחקנים
קטגוריה:זוכות פרס איגוד מבקרי הקולנוע האמריקאי לשחקנית הטובה ביותר
קטגוריה:זוכות פרס סאטורן לשחקנית ראשית בקולנוע
קטגוריה:ישראליות שנולדו ב-1981
קטגוריה:אמריקאיות שנולדו ב-1981
קטגוריה:ישראלים שנולדו ב-1981
קטגוריה:אמריקאים שנולדו ב-1981